संत पापा ने कहा कि यह सच है कि कठिनाईयाँ हैं, बच्चों के साथ अथवा दम्पति के बीच समस्याएँ हैं, तनाव अथवा विवाद है किन्तु महत्वपूर्ण है कि शरीर एक है और उन सभी समस्याओं से बाहर निकला जा सकता है। विवाह संस्कार न केवल उनके लिए है किन्तु कलीसिया के लिए भी है। संत पापा ने प्रेम को सभी समस्याओं का समाधान बतलाते हुए कहा कि प्रेम हमें सम्पूर्ण जीवन को एक साथ जीने के काबिल बनाता है। आनन्द और दुःख, बच्चों की समस्याओं और खुद अपनी समस्याओं में भी प्रेम बल प्रदान करता है। इस प्रकार बीमारी और स्वस्थ हर परिस्थिति में वे आगे बढ़ सकते हैं।